"Арра санырга узмилаҭузеи ҳәа иансазҵаауаз сабазоуп сҳәон. Аха сабдуцәа-ҳабацәа ҳаԥсыуаап ҳәа акәын ишырҳәоз, аха уи ҳхашҭит ҳара. Дара ҳаԥсыуаа цқьақәоуп ҳәа акәын ишырҳәоз, ҳара ҳеиҳа аԥсуа цқьа дыҟам ҳәа азгәарҭон. Арратә санааи, аҭоурых еилыскаауа салагеит. Ҳадгьылқәа абаҟоу, ҳабдуцәа рабацәа рыдгьыл абаҟоу, рнышәынҭрақәа абаҟоу. Уи зегьы анудырлак, ирхыргаз агәаҟра атәы анеилукаалак, иахганы ишыргоз атәы, аибашьра ишалагылаз атәы, уи зегьы гәыкала-ԥсыкала иуго уаналагалак, уахьыҟазаалакгьы, Аԥсныҟа иухоит. Уи еснагь ухы иҭазаауеит. Уахынлагьы-ҽынлагьы уагьзыцәом", - ҳәа еиҭеиҳәеит Иашба.
Артур игәалаиршәеит раԥхьаӡа акәны Аԥсныҟа иаара шыҟалаз атәы.
"Сыбналаны сабдуцәа рыдгьыл аҿы сааит. Уи 2011 шықәса рзы ауп ианыҟалаз. Аҳәаа санахысуаз, автобус сақәтәан. Сшьацәкьарақәа рҟынтә сшьа шуа ахалара иалагеит. Сшьамхаҟынӡа ианааи, урҭ аҵысра иалагеит, ус сгәы аҟынӡа иааӡеит, сгәы ҭыҵны ицо иалагеит, усҟан уи сгәышԥы иҭыԥоз џьысшьеит. Снапқәа ракәзар, аҵысра иалагеит. Сшоура халаны схы ианас, сылаӷырӡқәа аара иалагеит, ашьхақәа амшын анызба сыҩнуҵҟала ацәҳара салагеит. Сабик еиԥш ақьызқьыз ҳәа сҵәыуан. Ара саннаи ауп ианеилыскаа аҩны закәу, аԥсадгьыл закәу", - ҳәа еиҭеиҳәеит Иашба.
Инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.
Гагра араион аҟны сынтәа ашколқәа роушьҭымҭацәа 256-ҩык ыҟоуп, урҭ рахьынтә ҩыџьа хьтәы медалла рҵара хдыркәшоит ҳәа изықәгәыӷуа роуп.
Шәазыӡырҩы аудио.
Иара убас шәаԥхьар ҟалоит:
"Аҭагылазаашьа зынӡаск имариаӡам, уи ажәларгьы еилыркаар ҳҭахуп. Иаҭахуп ахеиҷаҳареи аҟәышреи. Актәи, зегь реиҳа ихадоу азҵаара - аҭагылазаашьа зеиԥшразаалакгьы, аус зуа ауаа ауалафахәы роуа иҟаҵалатәуп. Уи аҳәынҭқарра ахахьы иагароуп, уи иалнаршароуп. Ари ашықәс даара иуадаҩу шықәсуп, ҳӷыҵысны ҳанцалак ауп, ҳаԥхьаҟатәи аплан ахь ҳаниасша. Ара цәыӡда хысшьа ыҟаӡам, убри аҟнытә ихадароу ауалафахәоуп. Иахәҭам ахарџьқәа рныхра аанкылатәуп, иркьаҿтәуп. Абуиџьеҭ аганахьала асеквестирование ҳәа изышьҭоу ҟаҵатәыс ирықәшәоит ҳәа агәаанагара сымоуп. Зда ԥсыхәа ыҟам ахарџьқәа зегьы закәанла ихьчоуп, урҭ ирныԥшӡом уи, аха иҟоуп закәанла ихьчамгьы, иаҳҳәап, аконференциақәа, аконцертқәа рымҩаԥгара, ачынуаа Аԥсны анҭыҵ рныҟәарақәа уҳәа, урҭ зегьы ркьаҿтәхоит", - ҳәа иҳәеит Кәыбраа.
ААУ амилаҭтә економика акафедра аиҳабы иажәақәа рыла, Аԥсны аекономика иацхраатәуп, аԥхьа иргыланы ашәахтәқәа рганахьала ирԥсыҽтәуп ақәыӷәӷәара
"Аизгақәа маҷхоит хымԥада, усҟан, аха абиуџьеҭгьы зламаҷхо ала урҭ хеибарҭәаауеит. Ашәахәтәқәа реизгараҿы ақәыӷәӷәара ҳарԥсыҽуазар, аҭакԥхықәра еиҳа иҳарӷәӷәароуп. Анаплакҩы ианаамҭоу имшәар ашәахтә, усҟан ахараԥса идҵазароуп. Акризис ашьҭахь иаҳа-иаҳа ирацәахароуп ашәахтәқәа зшәо. Ҭоурыхла уи ус иҟоуп. Ажәлар кны иҟоуп, уажәы аԥкра аамҭа иҭагылоуп, аха азин анроулак аусура еиҳаны ицоит", - ҳәа азгәеиҭеит Кәыбраа.
Иаҳа инеицыху аиҿцәажәара шәазыӡырҩы аудио аҿы, мамзаргьы арадио Sputnik Аԥсны аефир аҿы.
Иара убас шәаԥхьар ҟалоит:
Аҟәа ахада амуниципалтә хыбрақәа қьырала измаз абизнесуаа аԥарашәараҟынтә рхы иақәиҭитәит